Cei care nu au asigurare de locuință pot fi amendați de primari. Edil: Nu sunt în măsură să spun dacă e lege, dar acum e campanie
În România doar una din patru locuințe este asigurată împotriva dezastrelor naturale. Oamenii nu știu că este obligatoriu, sau pur și simplu nu vor să plătească o poliță, deși costă maximum 130 de lei pe an. Se bazează pe faptul că, într-o formă sau alta, statul oricum o să îi ajute. Un rol important îl au primarii care, potrivit legii, trebuie să îi informeze pe cetățeni, iar apoi să aplice amenzi celor care nu își fac asigurare. Mulți edili însă habar nu au ce prevede legea și refuză să își sancționeze propriul electorat, de teamă că vor pierde voturi. Chiar și cei din localitățile în care există risc de inundații. Un nou episod al campaniei Statul la Stat.